Blaze7451/Wiki-th-20250601 huggingface dataset:
สหพันธ์เรือแคนูนานาชาติ

สหพันธ์เรือแคนูนานาชาติ (International Canoe Federation) อักษรย่อ ICF เป็นองค์กรที่ควบคุมดูแลกีฬาเรือแคนูระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF) สำนักงานใหญ่ตั้งอยู่ที่โลซาน ประเทศสวิตเซอร์แลนด์ ก่อตั้งขึ้นในปี พ.ศ. 2489 มีสมาชิก 157 สหพันธ์แห่งชาติ ในปี ค.ศ. 2551 มีสมาชิกเพิ่มอีก 7 สมาคม ประธานคนปัจจุบันคือ José Perurena

**อ้างอิง**

**แหล่งข้อมูลอื่น**
หมวดหมู่:คณะกรรมการโอลิมปิกสากล
หมวดหมู่:องค์การระหว่างประเทศ
หมวดหมู่:สหพันธ์กีฬาระหว่างประเทศ
หมวดหมู่:กีฬาเรือแคนู
เทศบาลเมืองบางแม่นาง

เทศบาลเมืองบางแม่นาง เป็นเทศบาลเมืองซึ่งมีอาณาเขตครอบคลุมพื้นที่ของตำบลบางแม่นาง (เฉพาะนอกเขตเทศบาลเมืองบางใหญ่) ในอำเภอบางใหญ่ จังหวัดนนทบุรี เดิมมีฐานะเป็น "สภาตำบลบางแม่นาง" ได้รับการจัดตั้งเป็น "องค์การบริหารส่วนตำบลบางแม่นาง" เมื่อวันที่ 23 กุมภาพันธ์ พ.ศ. 2540 จากนั้นจึงได้รับการจัดตั้งเป็นเทศบาลเมืองเมื่อวันที่ 20 มีนาคม พ.ศ. 2563 นับเป็นเทศบาลเมืองแห่งที่ 7 ของจังหวัดนนทบุรี ปัจจุบันในเขตเทศบาลมีประชากร 47,395 คน ตัวเทศบาลอยู่ห่างจากที่ว่าการอำเภอบางใหญ่ประมาณ 5 กิโลเมตร และห่างจากตัวเมืองนนทบุรี 23 กิโลเมตร
สภาพภูมิประเทศเป็นที่ราบลุ่มต่ำ มีลำคลองไหลผ่าน ซึ่งในอดีตเคยมีครอบครัวผู้หญิงจำนวนมากอาศัยอยู่ริมคลองและทำการเกษตร (ส่วนผู้ชายรับจ้างขุดคลองขยายชลประทาน) จึงเป็นที่มาของชื่อ "บางแม่นาง" พื้นที่ของเทศบาลมีสถานศึกษาสำคัญสองแห่ง ได้แก่ โรงเรียนอนุบาลบางใหญ่และโรงเรียนชุมชนวัดบางโค นอกจากนี้ยังมีผลิตภัณฑ์ชุมชนอย่างผ้ามัดหมี่ทอด้วยมือ

**อ้างอิง**

**แหล่งข้อมูลอื่น**
  เว็บไซต์เทศบาลเมืองบางแม่นาง
บางแม่นาง
บางแม่นาง
แม่น้ำจู

แม่น้ำจู หรือ แม่น้ำเพิร์ล (p=Zhū Jiāng; Pearl River) หรือเดิมมักเรียกว่า แม่น้ำกวางตุ้ง เป็นระบบแม่น้ำที่ครอบคลุมพื้นที่บริเวณกว้างทางใต้ของประเทศจีน ชื่อเรียกแม่น้ำอาจครอบคลุมพื้นที่ลุ่มแม่น้ำซี (ตะวันตก), แม่น้ำเป่ย์ (เหนือ) และแม่น้ำตง (ตะวันออก) ในมณฑลกวางตุ้ง ทั้งหมดถือเป็นแควแม่น้ำของแม่น้ำจู เพราะไหลผ่านดินดอนสามเหลี่ยมปากแม่น้ำเดียวกัน หากวัดจากจุดที่ไกลสุดของแม่น้ำซีแล้ว แม่น้ำจูถือเป็นแม่น้ำยาวเป็นอันดับ 3 ของประเทศจีน มีความยาว mi มีความยาวรองจากแม่น้ำแยงซีและแม่น้ำหวง และถือเป็นแม่น้ำที่มีปริมาณน้ำมากเป็นอันดับสอง รองจากแม่น้ำแยงซี แม่น้ำมีพื้นที่ลุ่มน้ำ adj=off ไหลผ่านเหลียงกวัง (มณฑลกวางตุ้งและเขตปกครองตนเองกว่างซีจ้วง) รวมถึงบางส่วนของมณฑลยูนนาน มณฑลยูนนาน มณฑลหูหนาน และมณฑลเจียงซี ของประเทศจีน และยังไหลจากทางตอนเหนือของประเทศเวียดนาม ผ่านจังหวัดกาวบั่งและจังหวัดหลั่งเซิน เข้าสู่ประเทศจีน

**อ้างอิง**
จู
จู
หมวดหมู่:มณฑลกวางตุ้ง
จู
แมส มีเกิลเซิน

แมส ติตมัน มีเกิลเซิน (Mads Dittmann Mikkelsen; เกิด 22 พฤศจิกายน ค.ศ. 1965) เป็นนักแสดงชาวเดนมาร์ก เดิมเป็นนักยิมนาสติกและนักเต้น เริ่มอาชีพการแสดงในปี ค.ศ. 1996 มีชื่อเสียงในเดนมาร์กจากบททอนนี นักค้ายาในภาพยนตร์สองตอนแรกของภาพยนตร์ไตรภาค Pusher  และแสดงในซีรีส์ทางโทรทัศน์ของเดนมาร์กเรื่อง Rejseholdet (Unit One)
มีเกิลเซินเป็นที่รู้จักมากขึ้นจากบททริสทันในภาพยนตร์ของเจอร์รี บรักไฮเมอร์ เรื่อง King Arthur แต่เป็นที่รู้จักไปทั่วโลกเมื่อแสดงภาพยนตร์ตอนที่ 21 ของ เจมส์ บอนด์ ตอน Casino Royale ในปี 2016 แสดงในภาพยนตร์ของมาร์เวลสตูดิโอส์ Doctor Strange และรับบทแกเลน เออร์โซ ในภาพยนตร์ของลูคัสฟิล์ม เรื่อง Rogue One: A Star Wars Story ในปี 2018 แสดงในภาพยนตร์ชีวิตเอาตัวรอดกำกับโดยโจ เพนนา เรื่อง Arctic นอกจากนี้เขายังเป็นตัวแสดงในเกมเดธสแตรนดิง ผลงานโดยฮิเดโอะ โคจิมะ ซึ่งทำให้ได้รับรางวัล "เดอะ เกม อวอร์ดส 2019" ในสาขานักแสดงยอดเยี่ยมอีกด้วย

**ผลงานการแสดง**

**ภาพยนตร์**

**ซีรีส์**

**วิดีโอเกม**

**มิวสิกวิดีโอ**

**อ้างอิง**
หมวดหมู่:นักแสดงเดนมาร์ก
เจมส์ เชสเตอร์

เจมส์ แกรนต์ เชสเตอร์ (เกิดวันที่ 23 มกราคม ค.ศ. 1989) เป็นนักฟุตบอลผู้เล่นในตำแหน่งเซ็นเตอร์แบ็กให้กับซอลฟอร์ดซิตีในอีเอฟแอลลีกทู และทีมชาติเวลส์
เชสเตอร์เริ่มต้นอาชีพกับแมนเชสเตอร์ยูไนเต็ด ซึ่งเขาได้ลงเล่นเพียงนัดเดียว และถูกปล่อยยืมตัวให้กับปีเตอร์โบโรยูไนเต็ด, พลีมัธอาร์ไกล์ และคาร์ไลล์ยูไนเต็ด ก่อนที่จะย้ายไปฮัลล์ซิตีในเดือนมกราคม ค.ศ. 2011 เขาได้เล่นให้กับฮัลล์สามปีครึ่ง ก่อนที่จะเซ็นสัญญากับเวสต์บรอมมิชอัลเบียนใน ค.ศ. 2015 หนึ่งปีถัดมา เขาเข้าร่วมแอสตันวิลลาในฤดูร้อนปี 2016 และช่วยให้สโมสรเลื่อนชั้นสู่พรีเมียร์ลีกได้หลังจากที่ชนะในรอบเพลย์ออฟ เขาถูกปล่อยยืมตัวให้กับสโตกซิตีในเดือนมกราคม ค.ศ. 2020
เชสเตอร์ลงเล่นนัดแรกให้กับเวลส์ในเดือนมิถุนายน ค.ศ. 2014 และได้เข้าร่วมฟุตบอลชิงแชมป์แห่งชาติยุโรป 2016 ซึ่งเขาช่วยให้ทีมชาติไปถึงรอบรองชนะเลิศได้

**เกียรติประวัติ**
ฮัลล์ซิตี- ฟุตบอลลีกแชมเปียนชิป รองชนะเลิศ: 2012–13
รางวัลส่วนตัว- Denzil Haroun Reserve Team Player of the Year: 2007–08

**อ้างอิง**

**แหล่งข้อมูลอื่น**
  Profile at the Aston Villa F.C. website- id=50913
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวเวลส์
หมวดหมู่:นักฟุตบอลทีมชาติเวลส์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ชาวอังกฤษเชื้อสายเวลส์
หมวดหมู่:บุคคลจากวอร์ริงตัน
เวลช์คัพ

ถ้วยสมาคมฟุตบอลเวลส์ (Cwpan Cymdeithas Pêl-droed Cymru) เป็นการแข่งขันฟุตบอลถ้วยแบบแพ้คัดออกซึ่งจัดขึ้นเป็นประจำทุกปี โดยทีมที่เข้าร่วมแข่งขันคือสโมสรในระบบลีกฟุตบอลเวลส์ นับเป็นฟุตบอลถ้วยที่มีเกียรติยศสูงสุดในประเทศเวลส์ ชื่ออิงตามผู้สนับสนุนในปัจจุบันคือ เจดีเวลช์คัพ
สมาคมฟุตบอลเวลส์ควบคุมการแข่งขันนี้ ซึ่งจัดขึ้นทุกปี (ยกเว้นช่วงสงครามโลกครั้งที่สอง) นับตั้งแต่ฤดูกาล 1877–78 ทีมที่ชนะเลิศในรายการนี้จะได้สิทธิ์เข้าร่วมแข่งขันยูฟ่ายูโรปาลีกในฤดูกาลถัดไป (เดิมจะได้รับสิทธิ์ไปแข่งขันยูฟ่าคัพวินเนอร์สคัพ จนกระทั่งรายการนี้ถูกยกเลิกใน ค.ศ. 1999) สโมสรที่ชนะเลิศถ้วยนี้มากที่สุดคือ เวร็กซ์แฮม ซึ่งชนะเลิศไป 23 สมัย

**อ้างอิง**

**แหล่งข้อมูลอื่น**
  Welsh Football Data Archive Welsh Cup pages date=2010-02-06 
หมวดหมู่:ฟุตบอลคัพแห่งชาติ
หมวดหมู่:ฟุตบอลในประเทศเวลส์
เวลช์ลีกคัพ

เวลช์พรีเมียร์ลีกคัพ (หรือ แนทธาเนียล เอ็มจี คัพ) เป็นการแข่งขันฟุตบอลถ้วยในประเทศเวลส์ ดำเนินงานโดยเวลส์พรีเมียร์ลีก ฟุตบอลถ้วยนี้ก่อตั้งขึ้นใน ค.ศ. 1992 และถูกมองว่าเป็นฟุตบอลถ้วยที่มีความสำคัญเป็นอันดับที่สองของประเทศรองจากเวลช์คัพ เวลส์ลีกคัพแตกต่างจากเวลช์คัพตรงที่ ลีกคัพจะเปิดให้เฉพาะทีมจาก เวลส์พรีเมียร์ลีก, คัมรึนอร์ท, คัมรึเซาท์ และสโมสรอื่น ๆ อีกไม่มาก เข้าร่วมแข่งขัน สโมสรที่ชนะเลิศลีกคัพมากที่สุดคือ เดอะนิวเซนส์ ซึ่งชนะเลิศไป 9 สมัย

**ดูเพิ่ม**
 คัมรีพรีเมียร์- เวลช์คัพ

**แหล่งข้อมูลอื่น**
  Official League Cup Website date=2012-03-04 -  Welsh-Premier.com Loosemores League Cup date=2010-01-03 
หมวดหมู่:ฟุตบอลลีกคัพแห่งชาติ
หมวดหมู่:ฟุตบอลในประเทศเวลส์
โลกิ (ละครชุด)

โลกิ (Loki) เป็นละครชุดทางโทรทัศน์อเมริกันฉายทางดิสนีย์+ โดยไมเคิล วอลดรัน เนื้อเรื่องอิงตามตัวละครมาร์เวลคอมิกส์ในชื่อเดียวกัน โดยละครชุดเรื่องนี้จะอยู่ในจักรวาลภาพยนตร์มาร์เวล (MCU) เนื้อเรื่องมีความต่อเนื่องกับภาพยนตร์เรื่องอื่น ๆ ของแฟรนไชส์ ละครชุดนี้ผลิตโดยมาร์เวลสตูดิโอส์ โดยมี วอลดรัน รับหน้าที่เป็นผู้เขียนบทและ เคท เฮอร์รอน เป็นผู้กำกับ โดยเรื่องราวจะบอกเล่าในช่วงต่อระหว่างเหตุการณ์ใน อเวนเจอร์ส: เผด็จศึก โดยโลกิที่จะปรากฏในเรื่องคือ โลกิ ช่วงปี 2012 ที่หนีโดยการใช้เทสเซอร์แร็ค และเปิดตัวองค์กร TVA (Time Variance Authority) หรือ หน่วยงานควบคุมกาลเวลา โดยตัวซีรีส์เริ่มฉายตอนแรกในวันที่ 9 มิถุนายน ค.ศ. 2021 ประกอบด้วยหกตอน ซึ่งเป็นส่วนหนึ่งของจักรวาลภาพยนตร์มาร์เวล ระยะที่สี่ และขณะนี้กำลังมีการถ่ายทำฤดูกาลที่  2 โดยได้ จัสติน เบนสัน และ แอรอน มัวร์เฮด ผู้กำกับจาก มูนไนท์ มารับหน้าที่กำกับในฤดูกาลที่ 2 มีกำหนดฉายช่วงประมาณปี ค.ศ. 2023 ประกอบด้วยหกตอน

**นักแสดงและตัวละคร**
 ทอม ฮิดเดิลสตัน รับบท โลกิ จากเส้นเวลา 2012- โซเฟีย ดิ มาร์ติโน รับบท ซิลวี่- โอเวน วิลสัน รับบท โมเบียส เอ็ม โมเบียส/ดอน- กูกู อึมบาทา-รอว์ รับบท ราวอนนา เรนสเลเยอร์- กวาน เก๊ ฮวี รับบท อูโรโบรอส/โอบี/เอ.ดี ดุค (เฉพาะ ฤดูกาล 2)- ราฟาเอล คาซัล รับบท ฮันเตอร์ เอ็กซ์-05/แบรดลี่ "แบรด" วูฟฟ์ (เฉพาะ ฤดูกาล 2)- วันมี โมซากู รับบท ฮันเตอร์ บี-15/เวริตี้ วิลลิสต์- จอนาทัน เมเจอส์ รับบท ชายผู้ยังคงอยู่ (He Who Remains)/วิคเตอร์ ไทม์ลี่- นีล เอลลิส รับบท ฮันเตอร์ ดี-90- ยูจีน คอร์เดโร รับบท เคซี่/แฟรงก์ ลี มอร์ริส- ทาร่า สตรอง รับบท มิส มินิท- ซาชา เลน รับบท ฮันเตอร์ ซี-20 (เฉพาะ ฤดูกาล 1)

**อ้างอิง**
หมวดหมู่:รายการโทรทัศน์อเมริกัน
หมวดหมู่:จักรวาลภาพยนตร์มาร์เวล
หมวดหมู่:ผลงานต้นฉบับของดิสนีย์+
หมวดหมู่:ดิสนีย์กับกลุ่มบุคคลที่มีความหลากหลายทางเพศ
วันด้าวิสชั่น

วันด้าวิสชั่น (WandaVision) เป็นละครชุดทางโทรทัศน์อเมริกันฉายบนบริการสตรีมมิงดิสนีย์+ โดย แจ็ก เชเฟอร์ เนื้อเรื่องอิงตามตัวละครมาร์เวลคอมิกส์ในชื่อเดียวกัน วันด้า แม็กซิมอฟฟ์ / สการ์เล็ตวิทช์ และ วิชั่น โดยละครชุดเรื่องนี้อยู่ในจักรวาลภาพยนตร์มาร์เวล (MCU) ต่อเนื่องกับภาพยนตร์เรื่องอื่น ๆ ของแฟรนไชส์ เนื้อเรื่องเกิดขึ้นหลังจากอเวนเจอร์ส: เผด็จศึก ในปี ค.ศ. 2019 ละครชุดนี้ผลิตโดยมาร์เวลสตูดิโอส์ โดยมี แจ็ก เชเฟอร์ รับหน้าที่เป็นผู้เขียนบทและ แมตต์ แชกแมน เป็นผู้กำกับ โดยเรื่องราวจะเกี่ยวข้องกับ วันด้าและวิชั่น อีกทั้งเปิดตัวหน่วยสวอร์ด (S.W.O.R.D.) ในเรื่องนี้ด้วย
วันด้าวิชั่นเริ่มฉายตอนแรกในวันที่ 15 มกราคม พ.ศ. 2564 มีความยาวทั้งหมด 9 ตอน เป็นส่วนหนึ่งของจักรวาลภาพยนตร์มาร์เวลระยะที่สี่
ละครชุดเล่าเรื่องต่อเนื่อง ผ่านตัวละคร เอ็คเนส อากาธาออลอะลอง มีกำหนดฉาย 19 กันยายน พ.ศ. 2567

**นักแสดงและตัวละครหลัก**

**หลัก**
 อลิซาเบธ โอลเซน รับบท วันด้า แม็กซิมอฟฟ์ / สการ์เล็ตวิทช์ อดีตอเวนเจอร์ส ที่มีพลังจิต สะกดจิตและการเปลี่ยนแปลงความเป็นจริง เธอกำลังใช้พลังทำบางอย่างเพื่อเยียวยาจิตใจ- พอล เบ็ตตานีย์ รับบท วิชั่น  , แอนดรอยด์ที่ถูกอเวนเจอร์สสร้างขึ้นโดยการผสาน AI ของ J.A.R.V.I.S. และ Ultron รวมไปถึงมณีจิตใจ เขาปรากฏตัวอีกหลังจากเสียชีวิตไปใน อเวนเจอร์ส: มหาสงครามล้างจักรวาล- ทียอนาห์ แพร์ริส รับบท โมนิก้า แรมโบ , เจ้าหน้าที่ S.W.O.R.D ลูกสาวของ มาเรีย แรมโบ เพื่อนของ แครอล แดนเวอร์ส เคยปรากฏตัวในวัยเด็กในภาพยนตร์ กัปตัน มาร์เวล- แคท เดนนิงส์ รับบท ดาร์ซี ลิวอิส , อดีตเด็กฝึกงาน และ ผู้ช่วยของ ดร.อีลิค เซลวิค และ เจน ฟอสเตอร์ เพื่อนของธอร์ เคยปรากฏตัวในภาพยนตร์ชุด ธอร์ เทพเจ้าสายฟ้า สองภาคแรก- แรนดัลล์ พาร์ก รับบท จิมมี่ วู , เจ้าหน้าที่ FBI อดีตเจ้าหน้าที่ S.H.I.E.L.D.เคยปรากฏตัวในภาพยนตร์ แอนท์-แมน และ เดอะ วอสพ์- แคทริน ฮาห์น รับบท เอ็คเนส , เพื่อนบ้านจอมยุ่งของ วันด้า และ วิชั่น

**สมทบ**
 เอมม่า คอฟิลด์ ฟอร์ด รับบท ดอตตี้ โจนส์ , เพื่อนบ้านของ วันด้า และ วิชั่น ผู้เหมือนเป็นกุญแจสำคัญของ Westview- จอห์น สแตมเบิร์ก รับบท เทเลอร์ เฮย์เวิร์ด , เจ้าหน้าที่ชั้นสูงของ S.W.O.R.D มาทำหน้าที่รักษาการแทน "โมนิก้า แรมโบ" หลังที่เธอหายไปจากเหตุการณ์ The Blip และ การตายของ "มาเรีย แรมโบ"- โจลีน เพอร์ดี  รับบท เบเวอร์ลี่ / อิซาเบล มัทเซดา , เพื่อนบ้านของ วันด้า และ วิชั่น- แอซิฟ อาลี รับบท นอร์ม / อบิแลช แทนดอน , เพื่อนที่ทำงานของ วิชั่น- เดวิด เลนเจล รับบท ฟิล โจนส์ / ฮาโรลด์ พรอคเตอร์  , เพื่อนบ้าน และ เพื่อนที่ทำงานของ วิชั่น สามีของดอตตี้- เดวิด เพย์ตัน รับบท เฮิร์บ / จอช คอลลินส์  , เพื่อนบ้านของ วันด้า และ วิชั่น- เฟรด เมลาเมด รับบท อาร์เธอร์ ฮาร์ท , หัวหน้างาน ของวิชั่น และ เพื่อนบ้านของ วันด้า และ วิชั่น- เดบรา โจ รัปป์ รับบท มิส.ฮาร์ท , ภรรยาของ อาร์เธอร์ ฮาร์ท เพื่อนบ้านของ วันด้า และ วิชั่น- เอวัน ปีเตอส์ รับบท เปโตร แม็กซิมอฟ / ควิกซิลเวอร์ , พี่ชายฝาแฝดของ วันด้า

**อ้างอิง**
หมวดหมู่:สการ์เล็ตวิทช์
หมวดหมู่:รายการโทรทัศน์อเมริกัน
หมวดหมู่:จักรวาลภาพยนตร์มาร์เวล
หมวดหมู่:ผลงานต้นฉบับของดิสนีย์+
หมวดหมู่:รายการโทรทัศน์ที่มีฉากในรัฐนิวเจอร์ซีย์
พระเจ้าจู่เกิง

พระเจ้าจู่เกิง (祖庚; Zi Yue) เป็นกษัตริย์จีนองค์ที่ 23 แห่ง ราชวงศ์ชาง

**พระราชประวัติ**
พระองค์ทรงดำริที่จะอุทิศ โฮ่วหมู่อู้ติ่ง ซึ่งเป็นสิ่งของที่เต็มไปด้วยความทรงจำของ พระนางฟู่จิง พระมารดาของพระองค์
พระองค์ครองราชย์ได้ 7 ปี นับจากปี 1191 ก่อนคริสตกาล หลังจากที่ พระเจ้าอู่ติงสวรรคต ซึ่งหลังจากพระองค์สวรรคต พระเจ้าจู่เจี่ย พระอนุชาก็ขึ้นเสวยราชย์สืบต่อ

**อ้างอิง**
จู่เกิง
พระเจ้าจู่เจี่ย

พระเจ้าจู่เจี่ย (祖甲) หรือ ตี้ เจี่ย (帝甲), มีพระนามเดิมว่า สือ ซ่าย (子載) พระองค์ทรงเป็นกษัตริย์จีนองค์ที่ 24 แห่งราชวงศ์ชาง

**พระราชกรณียกิจที่สำคัญ**
ในปีรัชศกที่ 12 แห่งการครองราชย์ของพระองค ์พระองค์ทรงส่งทหารไปตีเมืองซิหรงในภาคตะวันตกจนกระทั่งถึงฤดูหนาว
ในปีรัชศกที่ 13 หลังจากมีชัยชนะเหนือเมืองซิหรง ประชาชนชาวซิหรงได้ส่งทูตไปยังราชวงศ์ชางในปีเดียวกัน พระองค์จึงมีรับสั่งให้ข้าราชบริพารแห่งปิน (邠) จัดตั้งกองทัพที่เมืองก้าน (绀)
ในปีรัชศกที่ 24 พระองค์ทรงเพิ่มบทลงโทษที่พระเจ้าชางทังสร้างขึ้น เอาไว้เพื่อใช้ปราบปรามการกบฏ
ในปีรัชศกที่ 27 พระองค์ได้เฉลิมพระนามพระโอรสทั้งคูว่า รัชทายาทซีเซียว และรัชทายาทซีเหลียง

**อ้างอิง**
จู่เจี่ย
สมมุติว่า..?

สมมุติว่า...? (italic=yes) เป็นแอนิเมชันอเมริกันละครสั้นจบในตอนฉายทางเว็บโทรทัศน์ออนไลน์ที่กำลังจะสร้างขึ้นสำหรับดิสนีย์+ โดย A.C. Bradley เนื้อเรื่องอิงตามตัวละครมาร์เวลคอมิกส์ในชื่อเดียวกัน เป็นเนื้อเรื่องที่สมมุติขึ้นถ้าหากว่าเหตุการณ์สำคัญในภาพยนตร์ของจักรวาลภาพยนตร์มาร์เวลเกิดขึ้นในมุมที่แตกต่างออกไปจะเป็นอย่างไร ละครชุดนี้ผลิตโดยมาร์เวลสตูดิโอส์ ซึ่งเป็นแอนิเมชันเรื่องแรกของสตูดิโอที่ผลิตด้วยตัวเอง โดยมี A.C. Bradley รับหน้าที่เป็นผู้เขียนบทและ ไบรอัน แอนดรูวส์ เป็นผู้กำกับ
สมมุติว่า...? เริ่มฉายเมื่อวันที่ 11 สิงหาคม พ.ศ. 2564 และประกอบด้วย 9 ตอน มันจะเป็นส่วนหนึ่งของจักรวาลภาพยนตร์มาร์เวลระยะที่สี่ และได้มีการประกาศซีซั่นที่ 2 อีก 9 ตอน

**นักแสดงและตัวละคร**
 Jeffrey Wright รับบท Uatu: 

**อ้างอิง**
หมวดหมู่:รายการโทรทัศน์อเมริกัน
หมวดหมู่:จักรวาลภาพยนตร์มาร์เวล
หมวดหมู่:ผลงานต้นฉบับของดิสนีย์+
พระเจ้าหลิ่นซิน

พระเจ้าหลิ่นซิน (廩辛) เป็นกษัตริย์จีนองค์ที่ 25 ของ ราชวงศ์ชาง พระนามของพระองค์ในประชุมพงศาวดารไม้ไผ่คือ เฝิง ซิน (冯辛)

**พระราชประวัติ**
พระองค์ทรงปราบดาภิเษกเป็นกษัตริย์ในปีเกิ้งหยิน ครองราชย์ต่อจาก พระเจ้าสูเจี่ย
ในประชุมพงศาวดารไม้ไผ่ระบุว่าพระองค์ทรงครองราชย์ 4 ปี แต่ในบันทึกประวัติศาสตร์อันยิ่งใหญ่ ที่ซือหม่า เชียน บันทึกไว้ระบุว่าพระองค์ทรงครองราชย์ 6 ปี

**อ้างอิง**
หลินซิน
ธวัชชัย นามวงศ์พรหม

ธวัชชัย นามวงศ์พรหม อดีตสมาชิกสภาผู้แทนราษฎรจังหวัดเชียงใหม่ 1 สมัย สังกัดพรรคไท

**ประวัติ**
ธวัชชัย นามวงศ์พรหม เกิดที่อำเภอสันกำแพง จังหวัดเชียงใหม่ เป็นบุตรของนายบัวแก้ว และนางเอก นามวงศ์พรหม ครอบครัวมีอาชีพทำนา เขาจบการศึกษาระดับมัธยมปลายจากโรงเรียนยุพราชวิทยาลัย เข้ารับราชการเป็นครูที่โรงเรียนฝึกหัดครู (มหาวิทยาลัยราชภัฏเชียงใหม่) ต่อมาเรียนเพิ่มเติมที่วิทยาลัยบางแสน ได้ปริญญาตรีศึกษาบัณฑิต กลับมารับราชการครูที่เดิม นอกจากนั้นยังศึกษาทางไปรษณีย์จนจบนิติศาสตร์ มหาวิทยาลัยธรรมศาสตร์
ธวัชชัย นามวงศ์พรหม สมรสกับนางยุพิน นามวงศ์พรหม (สกุลเดิม วรรณฤกษ์) อดีตข้าราชการครูโรงเรียนวัดสันทรายมูล มีบุตรธิดา 3 คน คือ นิติชัย, เนติชัย และนัฏฐา นามวงศ์พรหม
ธวัชชัย นามวงศ์พรหม มีความสามารถในการเป็นโฆษกตามงานต่าง ๆ ทำให้มีชื่อเสียงเป็นที่รู้จักของชาวบ้านทั่วไป อาจารย์ธวัชชัยได้ลาออกมาสมัครสมาชิกสภาผู้แทนราษฎรจังหวัดเชียงใหม่ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 แต่ครั้งนั้นไม่ได้รับเลือก มาได้รับเลือกเป็นผู้แทนครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคไท และมาสมัครอีกครั้งเมื่อการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 แต่ไม่ได้รับเลือก จึงเลิกเล่นการเมือง

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอสันกำแพง
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:นักการศึกษาจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคสหประชาไทย
หมวดหมู่:พรรคไท (พ.ศ. 2517)
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ม.
กีฬาเทนนิสในโอลิมปิกฤดูร้อน 2012

การแข่งขันเทนนิสในโอลิมปิกฤดูร้อน 2012 เป็นการแข่งขันกีฬาเทนนิสโอลิมปิกที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 5 สิงหาคม พ.ศ. 2555 มีการแข่งขันทั้งสิ้น 5 เหรียญทอง

**สรุปเหรียญรางวัล**

**ตารางสรุปเหรียญ**

**ผลการแข่งขัน**

**อ้างอิง**
หมวดหมู่:โอลิมปิกฤดูร้อน 2012
2012
พระเจ้าคังติง

พระเจ้าคังติง (康丁) เป็นกษัตริย์จีนองค์ที่ 26 ของ ราชวงศ์ซาง พระองค์ทรงครองราชย์ตั้งแต่ปี 1170 -1147 ปีก่อนคริสตกาล

**พระราชประวัติ**
พระองค์ทรงปราบดาภิเษกเป็นกษัตริย์ในปีเจียหวู่ ครองราชย์ต่อจาก พระเจ้าหลินซิน หลังจากพระองค์สวรรคตไปแล้ว พระเจ้าหวูหยี่ จึงขึ้นเสวยราชย์สืบต่อ

**อ้างอิง**
คังติง
หมวดหมู่:สกุลชุติมา

หมวดหมู่:นามสกุลไทย
หมวดหมู่:ตระกูลนักธุรกิจชาวไทย
หมวดหมู่:ตระกูลจากจังหวัดเชียงใหม่
หมวดหมู่:ตระกูลการเมืองไทย
ชัชวาล ชุติมา

ชัชวาล ชุติมา อดีตสมาชิกสภาผู้แทนราษฎรจังหวัดเชียงใหม่ สังกัดพรรคกิจสังคม และอดีตนายกสโมสรนิสิตจุฬาลงกรณ์มหาวิทยาลัย และเคยเป็นหนึ่งในสองคนไทย ที่เข้าร่วมการชุมนุมลูกเสือโลกที่เกาหลี

**ประวัติ**
ชัชวาล ชุติมา เป็นบุตรของหลวงอนุสารสุนทร (สุ่นฮี้ ชุติมา) กับนางอโนจา เกิดเมื่อวันที่ 26 กุมภาพันธ์ พ.ศ. 2467 จบชั้นมัธยมจากโรงเรียนปรินส์รอยแยลส์วิทยาลัย เขาได้มีโอกาสเข้าไปเรียนต่อที่คณะพาณิชยศาสตร์และการบัญชี จุฬาลงกรณ์มหาวิทยาลัย และได้รับเลือกเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2492 และ พ.ศ. 2493
ในระหว่างที่ใชีชีวิตอยู่ในกรุงเทพมหานคร นายชัชวาลเป็นหนึ่งในกลุ่มบุคคลที่มีบทบาทในการจัดทำนิตยสารโยนก ซึ่งเป็นนิตยสารที่ทำขึ้นเพื่อรองรับคนภาคเหนือที่กรุงเทพฯ
ชัชวาล เป็นนักธุรกิจที่มีบทบาททั้งในด้านเศรษฐกิจ การเงินการธนาคารของจังหวัดเชียงใหม่ เนื่องจากเกิดในครอบครัวนักธุรกิจรายใหญ่ของเชียงใหม่ เคยทำงานที่บริษัทอาคเนย์ ต่อมาได้เข้าร่วมานการเมืองโดยการชักชวนของหม่อมราชวงศ์คึกฤทธิ์ ปราโมช ซึ่งเคยเป็นอาจารย์สอนนายชัชวาล ได้รับเลือกเป็นผู้แทนครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคกิจสังคม
หลังจากนั้นนายชัชวาล ได้หันเหมาทำานการเมืองท้องถิ่น โดยการลงสมัครและได้รับเลือกตั้งเป็นสมาชิกสภาเทศบาลนครเชียงใหม่ และเป็นประธานสภาเทศบาลนครเชียงใหม่ จนถึงวันสุดท้ายของชีวิต
นายชัชวาล ถึงแก่กรรมในวันที่ 18 มีนาคม พ.ศ. 2529

**เครื่องราชอิสริยาภรณ์**

**อ้างอิง**
หมวดหมู่:สกุลชุติมา
หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:นายกองค์การนักศึกษาในประเทศไทย
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
อาฮ์เมท ดาวูโทลู

อาฮ์เมท ดาวูโทลู (Ahmet Davutoğlu) เป็นนักวิชาการ นักการเมือง และนักการทูตชาวตุรกีผู้ดำรงตำแหน่งนายกรัฐมนตรีตุรกีคนที่ 26 และผู้นำพรรคความยุติธรรมและการพัฒนาตั้งแต่ ค.ศ. 2014 ถึง ค.ศ. 2016 ก่อนหน้านี้เขาเคยดำรงตำแหน่งรัฐมนตรีว่าการกระทรวงการต่างประเทศตั้งแต่ ค.ศ. 2009 ถึง ค.ศ. 2014 และหัวหน้าที่ปรึกษานายกรัฐมนตรีเรเจป ไตยิป แอร์โดอัน ตั้งแต่ ค.ศ. 2003 ถึง ค.ศ. 2009
หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีตุรกี
พระเจ้าอู่อี้

พระเจ้าอู่อี้ (武乙) พระนามเดิมว่า ฉฺวี (瞿) เป็นพระมหากษัตริย์แห่งราชวงศ์ชาง (商朝) ในจีนโบราณ เสวยราชย์ช่วง 1147–1112 ปีก่อนคริสตกาล เป็นพระโอรสของพระเจ้าเกิงติง (庚丁) และเป็นพระบิดาของพระเจ้าเหวินติง (文丁)

**เหตุการณ์ในรัชกาล**
เอกสาร จู๋ชูจี้เหนียน (竹書紀年) ว่า พระเจ้าอู่อี้ทรงตั้งราชธานีที่เมืองอิน (殷) ปัจจุบันเรียก อินซฺวี (殷墟")
พระเจ้าอู่อี้เสวยราชย์ได้ 21 ปี โข่วฟู่ (口父) ผู้ครองรัฐโจว (周) ถึงแก่ความตาย
พระเจ้าอู่อี้เสวยราชย์ได้ 24 ปี รัฐโจวไปตีเมืองเฉิง (程) กับเมืองปี้ (毕) ได้เมืองปี้
พระเจ้าอู่อี้เสวยราชย์ได้ 30 ปี รัฐโจวไปตีเมืองอี้ฉฺวี (义渠) ได้ และจับตัวเจ้าเมืองอี้ฉฺวีไป แต่ซือหม่า เชียน (司馬遷) นักประวัติศาสตร์แห่งราชวงศ์ฮั่น (漢朝) ระบุว่า เจ้าเมืองอี้ฉฺวีมีบุตรชายสองคนต่างมารดากัน ครั้นเจ้าเมืองอี้ฉฺวีถึงแก่ความตายแล้ว บุตรทั้งสองชิงอำนาจกัน บ้านเมืองจลาจล รัฐโจวอาศัยจังหวะเข้ารุกรานและยึดเมืองได้สำเร็จ
พระเจ้าอู่อี้เสวยราชย์ได้ 34 ปี พระเจ้าโจวจี้ (周王季) พระมหากษัตริย์รัฐโจว เสด็จมาถวายบังคมพระเจ้าอู่อี้ถึงราชธานี พระเจ้าอู่อี้จึงประทานม้า 10 ตัว กับหยก 30 ชิ้น เป็นรางวัลแก่พระเจ้าโจวจี้
พระเจ้าอู่อี้เสวยราชย์ได้ 35 ปี พระเจ้าโจวจี้เสด็จไปตีเมืองกุ่ยหรง (鬼戎) ที่ซีลั่ว (西落) ซือหม่า เชียน ระบุว่า พระเจ้าโจวจี้ทรงจับผู้นำท้องถิ่นเป็นเชลยได้ถึง 20 คน ในปีเดียวกันนั้น พระเจ้าอู่อี้เสด็จไปทรงล่าสัตว์ตามลำแม่น้ำเหลือง (黃河) และแม่น้ำเว่ย์ (渭河) อสนีบาตตกถูกพระองค์ถึงสิ้นพระชนม์ เอกสาร ชูจิง (書經) ว่า สวรรค์ลงโทษพระเจ้าอู่อี้ที่ทรงดูหมิ่นเทวดา เชื่อกันว่า ครั้งหนึ่ง พระเจ้าอู่อี้ทรงให้แขวนถุงใส่โลหิตไว้กลางอากาศ แล้วทรงยิงเกาทัณฑ์ไปยังถุงนั้น พร้อมตรัสว่า เป็นการยิงฟ้า ทั้งยังตรัสบริภาษเทวดาผู้รับผิดชอบฟ้าผ่าฟ้าร้อง จึงเกิดถ้อยคำร่ำลือกันว่า "อู่อี้ยิงฟ้าจึงถูกฟ้าผ่า" (武乙射天遭雷劈)

**อ้างอิง**
อู่อี้
เจล (นักร้องชาวญี่ปุ่น)

เจล (Jel เกิด 28 กรกฎาคม พ.ศ. 2539 - ) เป็นนักร้องชายชาวญี่ปุ่น และเขาได้เป็นสมาชิกของวงสตรอว์เบอร์รี่พริ้นซ์

**ประวัติ**
เจล เป็นหนึ่งในสมาชิกของวงสตอรว์เบอร์รี่พริ้นซ์ สีของเขาคือสีส้ม กรุ๊ปเลือดของเขาคือกรุ๊ป A สัตว์เลี้ยงประจำของเขาคือแกะ เป็นคนในจังหวัดโอซาก้า เกิดเมื่อวันอาทิตย์ 28 กรกฎาคม พ.ศ. 2539 มีพี่ชายของเจล 1 คน และน้องสาวของเจล 1 คน คู่เป็นทางการของนานาโมริ และเจล ซาโตมิ และนานาโมริ ทั้ง 2 คน จะถูกเรียกว่ากลุ่มผู้ใหญ่ที่ 3 นอกเหนือจากกิจกรรมกลุ่ม ส่วนใหญ่เจลมักจะโพสต์วิดีโออนิเมะ รู้จักกันในชื่อ "โทอิซัง" (เจลเป็นผู้ให้เสียงพากย์ทุกตัวละคร) เจลจะพยามทำวิดีโอร้องเพลงต้นฉบับ, ถ่ายทอดสดบนเว็บไซต์, กระจายวิดีโอ เป็นต้น ช่องยูทูบของเจลมีผู้ติดตามมากกว่า 1 ล้านคน รวมถึงช่องทางย่อย เจลมักจะสามารถเลียนเสียงได้ทั้งเสียงคนแก่ เสียงผู้หญิง หรือแม้แต่สมาชิกในวงอย่างรูท เจลก็สามารถเลียนเสียงได้คล้ายจนแทบแยกไม่ออก แต่เจลยังเขียนเนื้อเพลงและเรียบเรียงได้

**ผลงานเพลง**

**การแสดง**

**พากย์เสียง**
พ.ศ. 2563 - Yōkai Gakuen Y - N to no sōgū (妖怪学園Y 〜Nとの遭遇〜) - รับบทพากย์เป็น ฮิโรโนะ ฮารุกิ (博野ハルキ)

**แหล่งข้อมูลอื่น**
 Jel__official-  ジェルOfficial (ช่องยูทูบทางการของเจล) - บนยูทูบ
หมวดหมู่:ยูทูบเบอร์ชาวญี่ปุ่น
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากจังหวัดโอซากะ
หมวดหมู่:นักพากย์ชายชาวญี่ปุ่น
หมวดหมู่:นักร้องญี่ปุ่น
หมวดหมู่:บุคคลที่ยังมีชีวิตอยู่
ก้งเหอ

ก้งเหอ (p=Gònghé; "สันติร่วม") เป็นช่วงเวลาว่างกษัตริย์ในประวัติศาสตร์จีน ตั้งแต่ 841 ถึง 828 ปีก่อนคริสตกาล เกิดขึ้นเมื่อพระเจ้าโจวลี่ (周厲王) ถูกขับออกจากราชสมบัติ และหาผู้สืบราชบัลลังก์ต่อไม่ได้ จึงมีการตั้งผู้สำเร็จราชการขึ้น จนได้พระโอรสของพระองค์ คือ พระเจ้าโจวเซฺวียน (周宣王) มาสืบราชสมบัติต่อ ช่วงเวลานี้จึงสิ้นสุดลง

**ความเป็นมา**
พระเจ้าโจวลี่ทรงเป็นผู้ปกครองที่ฉ้อฉลและหยาบช้า ทรงขึ้นภาษีและสร้างความเดือดร้อนแก่ปวงประชาเพื่อความสุขส่วนพระองค์ กล่าวกันว่า ทรงห้ามสามัญชนใช้ประโยชน์จากป่าและแม่น้ำสาธารณะ และทรงตรากฎหมายให้อำนาจพระองค์ประหารผู้ใดก็ตามที่กล่าววาจาล่วงเกินพระองค์ การปกครองอันกดขี่ของพระองค์นั้นไม่ช้าก็บีบให้ทหารและชนชั้นรากหญ้าทั่วประเทศลุกฮือขึ้นต่อต้านพระองค์ ที่สุดแล้ว พระองค์ทรงถูกขับไปยังสถานที่หนึ่งซึ่งอยู่ใกล้กับหลินเฝิน (臨汾) ในปัจจุบัน ส่วนพระโอรสของพระองค์นั้นก็ถูกเสนาบดีผู้หนึ่งนำตัวไปซ่อนเร้นเสีย ทำให้ไม่มีผู้จะสืบราชสมบัติต่อ จึงต้องตั้งผู้สำเร็จราชการขึ้น
ซือหม่า เชียน (司馬遷) นักประวัติศาสตร์แห่งราชวงศ์ฮั่น (漢朝) ระบุว่า ช่วงเวลาที่มีการสำเร็จราชการดังกล่าว เรียกว่า "ก้งเหอ" (สันติร่วม) เพราะมีบุคคลสองคนสำเร็จราชการร่วมกัน คือ โจวติ้งกง (周定公) และจ้าวมู่กง (召穆公) แต่เอกสาร จู๋ชูจี้เหนียน (竹書紀年) ว่า มีผู้สำเร็จราชการคนเดียว ชื่อว่า เหอ (和) บรรดาศักดิ์ว่า ก้งปั๋ว (共伯)
ปีแรกแห่งช่วงเวลาก้งเหอนั้น ถือกันว่า มีความสำคัญยิ่งนักในหน้าประวัติศาสตร์จีน เพราะซือหม่า เชียน สามารถกำหนดเหตุการณ์ในประวัติศาสตร์เป็นรายปีได้ไกลที่สุดถึงปีนั้น ส่วนเหตุการณ์ที่ไกลกว่านั้น ทั้งซือหม่า เชียน เอง และนักประวัติศาสตร์รุ่นหลัง ๆ ยังไม่สามารถระบุเวลาที่แม่นยำได้ ทั้งนี้ เพราะซือหม่า เชียน เห็นว่า แหล่งข้อมูลต่าง ๆ เกี่ยวกับเหตุการณ์ที่ไกลกว่าปีดังกล่าวนั้นขัดแย้งกันเองและไม่น่าเชื่อถือ จึงเลือกจะไม่เขียนลงในเอกสารของตน รัฐบาลสาธารณรัฐประชาชนจีนสนับสนุนให้มีโครงการลำดับเวลาเซี่ย–ชาง–โจว (Xia–Shang–Zhou Chronology Project) ขึ้นเพื่อกำหนดเวลาสำหรับเหตุการณ์ก่อนปีก้งเหอปีแรกให้ได้ แต่รายงานฉบับร่างของคณะทำงานโครงการดังกล่าว ซึ่งเผยแพร่ใน ค.ศ. 2000 นั้น เป็นที่วิพากษ์วิจารณ์ของนักวิชาการจำนวนมาก
ครั้นพระเจ้าโจวลี่สิ้นพระชนม์ระหว่างเสด็จลี้ภัยในปีที่ 828 ก่อนคริสตกาล ก็ได้ตัวพระโอรสของพระองค์มาเสวยราชย์ต่อเป็นพระเจ้าโจวเซฺวียน

**อ้างอิง**
หมวดหมู่:จักรพรรดิราชวงศ์โจว
แดร์บีพอลลิสตา

แดร์บีพอลลิสตา (Derby Paulista) เป็นชื่อเรียกการแข่งขันฟุตบอลระหว่างคอรินเทียนส์ กับ ปัลเมย์รัส ทั้งสองสโมสรตั้งอยู่ในนครเซาเปาลู ประเทศบราซิล

**ประวัติ**

**เกียรติประวัติ**
Source: www.fifa.com 

**อ้างอิง**

**แหล่งข้อมูลอื่น**
  Classic is Classic... and Vice-Versa-  Stories of Derby Paulista- Futpédia date=2010-04-15 
หมวดหมู่:สโมสรกีฬาโกริงชังส์เปาลิสตา
หมวดหมู่:โซซีเยดาจีอิสโปร์ชีวาปัลเมย์รัส
หมวดหมู่:คู่แข่งฟุตบอล
แบรนดอน วิลเลียมส์

แบรนดอน พอล เบรน วิลเลียมส์ (เกิดวันที่ 3 กันยายน ค.ศ. 2000) เป็นนักฟุตบอลชาวอังกฤษผู้เล่นในตำแหน่งแบ็กซ้ายล่าสุดลงเล่นให้กับอิปสวิชทาวน์ ในอีเอฟแอลแชมเปียนชิปของประเทศอังกฤษ (ยืมตัวจากแมนเชสเตอร์ยูไนเต็ด) เขาจบหลักสูตรเยาวชนจากทีมเยาวชนแมนเชสเตอร์ยูไนเต็ด และได้ลงเล่นให้กับทีมชุดใหญ่ครั้งแรกในเดือนกันยายน ค.ศ. 2019 เขาเป็นตัวแทนของอังกฤษในทีมชาติรุ่นอายุไม่เกิน 20 ปี

**สโมสรอาชีพ**
วิลเลียมส์เป็นหนึ่งในผู้เล่นของแมนเชสเตอร์ยูไนเต็ดที่ออกเดินทางไปเยือนปารีแซ็ง-แฌร์แม็งในยูฟ่าแชมเปียนส์ลีกเมื่อเดือนมีนาคม ค.ศ. 2019 แต่เขาไม่ได้มีชื่อลงเล่นในนัดนั้น เขาได้ลงเล่นให้กับทีมชุดใหญ่เป็นครั้งแรกเมื่อวันที่ 25 กันยายน ค.ศ. 2019 ในฐานะตัวสำรอง ในอีเอฟแอลคัพ นัดที่พบกับรอชเดล ต่อเขาได้ลงเล่นเป็นตัวจริงครั้งแรกเมื่อวันที่ 3 ตุลาคม ค.ศ. 2019 ในยูฟ่ายูโรปาลีก นัดที่พบกับ อาเซ็ด อัลก์มาร์ วิลเลียมส์ได้เซ็นสัญญาระยะยาวกับสโมสรในวันที่ 17 ตุลาคม ค.ศ. 2019 ซึ่งสัญญาจะมีอายุถึงเดือนมิถุนายน ค.ศ. 2022 เขาได้ลงเล่นในพรีเมียร์ลีกครั้งแรกเมื่อวันที่ 20 ตุลาคม ค.ศ. 2019 ในนัดที่พบกับลิเวอร์พูลที่โอลด์แทรฟฟอร์ดในฐานะตัวสำรอง ต่อมาเขาได้ลงเล่นเป็นตัวจริงในลีกครั้งแรก แทนที่ แอชลีย์ ยัง และ ลู้ก ชอว์ ในวันที่ 10 พฤศจิกายน ค.ศ. 2019 นัดที่พบกับไบรตันแอนด์โฮฟอัลเบียน โดยเขาได้ลงเล่นทั้งหมด 90 นาที ก่อนถูกเปลี่ยนตัวออกแล้วให้มาร์กอส โรโฮ ลงเล่นแทนในช่วงทดเวลาบาดเจ็บ หลังจบเกม วิลเลียมส์ถูกโหวตให้เป็นผู้เล่นยอดเยี่ยมประจำนัดจากแฟนสโมสร ต่อมาในวันที่ 24 พฤศจิกายน วิลเลียมส์ทำประตูในนามสโมสร ในนัดที่เสมอเชฟฟีลด์ยูไนเต็ด 3–3

**ทีมชาติ**
ในวันที่ 30 สิงหาคม ค.ศ. 2019 วิลเลียมส์ถูกเรียกติดทีมชาติอังกฤษเป็นครั้งแรกในชุดอายุไม่เกิน 20 ปี สำหรับนัดที่จะพบกับเนเธอร์แลนด์และสวิตเซอร์แลนด์ เขาได้ลงเล่นนัดแรกในนัดที่เสมอกับเนเธอร์แลนด์ 0–0 ที่สนามของชรูว์สบรีทาวน์ในวันที่ 5 กันยายน ค.ศ. 2019

**สถิติอาชีพ**

**เกียรติประวัติ**
แมนเชสเตอร์ยูไนเต็ด
*EFL Cup: 2022–23
*FA Cup รองชนะเลิศ: 2022–23
*UEFA Europa League รองชนะเลิศ: 2020–21
อิปสวิชทาวน์
*EFL Championship รองชนะเลิศ: 2023–24

**อ้างอิง**

**แหล่งข้อมูลอื่น**
  Profile at the Manchester United F.C. website-  Profile at Soccerway
หมวดหมู่:นักฟุตบอลชาวอังกฤษ
หมวดหมู่:นักฟุตบอลจากแมนเชสเตอร์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลอิปสวิชทาวน์
สโมสรฟุตบอลพลิมัทอาร์ไกล์

สโมสรฟุตบอลพลิมัทอาร์ไกล์ เป็นสโมสรฟุตบอลอาชีพที่ตั้งอยู่ที่เมืองพลิมัท มณฑลเดวอน ประเทศอังกฤษ ปัจจุบันแข่งขันในแชมเปียนชิป สนามเหย้าของสโมสรมีชื่อว่าโฮมปาร์ก หรือรู้จักกันในชื่อ "โรงละครแห่งความเขียว" ซึ่งเปิดใช้งานมาตั้งแต่ ค.ศ. 1901 อาร์ไกล์เป็นหนึ่งในสองสโมสรจากเดวอนที่ลงเล่นในฟุตบอลลีก อีกสโมสรหนึ่งคือเอ็กซิเตอร์ซิตี ซึ่งถือเป็นคู่ปรับกัน
ฉายาของสโมสรคือ "ผู้แสวงบุญ" มีที่มาจากกลุ่มทางศาสนาที่เดินทางออกจากพลิมัทไปยังโลกใหม่ใน ค.ศ. 1620 ส่วนตราสัญลักษณ์ของสโมสร มีรูปของ เมย์เฟลาเวอร์ ซึ่งเป็นเรือที่นำพาผู้แสวงบุญไปยังแมสซาชูเซตส์ สีเสื้อเหย้าของสโมสรคือสีเขียวและขาว ซึ่งเป็นสีที่ใช้งานมาตลอด ยกเว้นช่วงปลายทศวรรษ 1960 ถึงต้นทศวรรษ 1970 ที่สโมสรเลือกใช้สีขาวเป็นสีหลัก สำหรับสีเขียวเข้ม หรือ 'สีเขียวอาร์ไกล์' ถูกนำมาใช้ในฤดูกาล 2001–02 และเป็นสีหลักมาจนถึงปัจจุบัน
สโมสรถูกก่อตั้งขึ้นในชื่อ อาร์ไกล์ ใน ค.ศ. 1886 ต่อมา สโมสรเข้าสู่ระบบอาชีพ และได้เข้าร่วมเซาเทิร์นลีกและเวสเทิร์นลีก ในนาม พลิมัทอาร์ไกล์ ใน ค.ศ. 1903 พวกเขาชนะเลิศเวสเทิร์นลีกในฤดูกาล 1904–05 และชนะเลิศเซาเทิร์นลีกในฤดูกาล 1912–13 ก่อนที่จะถูกเลือกเพื่อนเลื่อนขึ้นไปเล่นในเทิร์ดดิวิชันใน ค.ศ. 1920 สโมสรจบอันดับรองชนะเลิศถึง 6 ฤดูกาลติดต่อกัน ก่อนที่จะได้เลื่อนชั้นจากการชนะเลิศเทิร์ดดิวิชันเซาท์ในฤดูกาล 1929–30 ภายใต้การคุมทีมของบ็อบ แจ็ก ผู้จัดการที่คุมทีมยาวนานที่สุดของสโมสร ต่อมาสโมสรได้ลงเล่นในเซคันด์ดิวิชันถึง 20 ปี และตกชั้นใน ค.ศ. 1950 ต่อมาพวกเขากลับมาเซคันด์ดิวิชันอีกครั้งหลังจากชนะเลิศเทิร์ดดิวิชันเซาท์ในฤดูกาล 1951–52 แต่ก็ตกชั้นอีกครั้งใน ค.ศ. 1956 และกลับมาชนะเลิศเทิร์ดดิวิชันอีกหนในฤดูกาล 1958–59
อาร์ไกล์สลับเลื่อนชั้นและตกชั้นระหว่างเซคันด์กับเทิร์ดดิวิชันอยู่บ่อยครั้ง พวกเขาตกชั้นจากเซคันด์ดิวิชันในปี 1968, 1977 และ 1992 และเลื่อนชั้นขึ้นจากเทิร์ดดิวิชันในฤดูกาล 1974–75 และ 1985–86 ซึ่งพวกเขาจบอันดับรองชนะเลิศทั้งสองครั้ง จนกระทั่งใน ค.ศ. 1995 พวกเขาตกชั้นสู่ลีกระดับที่สี่เป็นครั้งแรก แต่ก็เลื่อนชั้นกลับสู่เทิร์ดดิวิชันได้หลังจากชนะเลิศโฟร์ทดิวิชันในฤดูกาล 1995–96 แต่สุดท้ายก็ต้องตกชั้นอีกครั้งในปี 1998 ต่อมาในฤดูกาล 2001–02 สโมสรชนะเลิศลีกระดับสี่ด้วยคะแนน 102 แต้ม ภายใต้การคุมทีมของพอล สเตอร์ร็อก ทำให้ได้เลื่อนชั้นกลับสู่ลีกระดับสาม และพวกเขาก็ชนะเลิศลีกระดับสามเป็นสมัยที่ห้าในฤดูกาล 2003–04 ทำให้ได้เลื่อนชั้นขึ้นมาเล่นในแชมเปียนชิป พวกเขาได้เล่นในแชมเปียนชิปอยู่ 6 ฤดูกาล ก่อนที่จะตกชั้นสองครั้งติดต่อกัน ทำให้ต้องลงไปเล่นลีกทูในปี 2011 ต่อมาในฤดูกาล 2016–17 อาร์ไกล์ได้เลื่อนชั้นสู่ลีกวัน แต่สุดท้ายก็ตกชั้นกลับสู่ลีกทูหลังจบฤดูกาล 2018–19

**เกียรติประวัติ**
รายการเกียรติประวัติของพลิมัทอาร์ไกล์

**อ้างอิง**

**แหล่งข้อมูลอื่น**
  Official website-  Plymouth Argyle archive-  Plymouth Argyle at the Football League official website-  BBC Sport –  Club news –  Recent results date=2008-12-23  –  Upcoming fixtures date=2007-09-03  –  Club statistics-  Sky Sports –  Club news –  Fixtures & results –  Club statistics –  Video-  ESPN date=2010-12-03  –  Club news date=2011-06-29  –  Fixtures & results date=2006-05-09  –  Club statistics date=2011-06-29  –  Squad statistics date=2011-06-29 - http://www.footballkitnews.com/15514/new-plymouth-argyle-kit-15-16-puma-pafc-shirts-2015-2016-home-away/
พ
พ
หมวดหมู่:เทศมณฑลเดวอน
ซาร์ดอร์ มีร์ซาเยฟ

ซาร์ดอร์ มีร์ซาเยฟ (Сардор Мирзаев; เกิดวันที่ 21 มีนาคม ค.ศ. 1991 ที่เฟอร์กานา) เป็นนักฟุตบอลอาชีพชาวอุซเบกิสถานผู้เล่นในตำแหน่งกองกลาง ล่าสุดเขาเล่นให้กับเมืองทอง ยูไนเต็ด สโมสรในไทยลีก และทีมชาติอุซเบกิสถาน

**สโมสร**
มีร์ซาเยฟเคยเล่นให้กับสโมสรเนฟต์ชิเป็นระยะเวลา 4 ปี ก่อนที่จะย้ายไปโลโคโมติฟทาชเคนต์ ซึ่งเขาได้ถูกปล่อยยืมตัวให้กับสโมสรเก่าอย่างเนฟต์ชิ เมื่อเขากลับสู่โลโคโมติฟทาชเคนต์ เขาได้ประตูแรกในเอเอฟซีแชมเปียนส์ลีก ในนัดที่บุกไปแพ้อัลฮิลาลที่ซาอุดีอาระเบีย 3–1 ต่อมาในเดือนกุมภาพันธ์ ค.ศ. 2020 มีร์ซาเยฟย้ายไปเอสซีจี เมืองทอง ยูไนเต็ด สโมสรในไทยลีก

**ทีมชาติ**
มีร์ซาเยฟเคยเป็นตัวแทนของอุซเบกิสถานในทีมชาติรุ่นอายุไม่เกิน 20, 21 และ 23 ปี เขาถูกเรียกติดทีมชาติรุ่นอายุไม่เกิน 20 ปี สำหรับการแข่งขันฟุตบอลโลกเยาวชน 2009 ที่ประเทศอียิปต์ ซึ่งในรายการนั้น อุซเบกิสถานจบอันดับที่สามของกลุ่ม รองจากกานาและอุรุกวัย และมีอันดับเหนือกว่าอังกฤษเพราะผลต่างประตูได้เสีย ต่อมาเขาถูกเรียกติดทีมชาติรุ่นอายุไม่เกิน 23 ปี สำหรับการแข่งขันฟุตบอลเอเชียเยาวชน 2013 ซึ่งในรายการนั้น อุซเบกิสถานจบเพียงอันดับที่ 3 ของกลุ่ม ไม่สามารถผ่านเข้าสู่รอบแพ้คัดออกได้
มีร์ซาเยฟลงเล่นให้กับทีมชาติชุดใหญ่ครั้งแรกในวันที่ 29 มีนาคม ค.ศ. 2015 ในนัดกระชับมิตรที่พบกับเกาหลีใต้

**อ้างอิง**

**แหล่งข้อมูลอื่น**
 sardor-mirzayev/97490
หมวดหมู่:นักฟุตบอลชาวอุซเบกิสถาน
หมวดหมู่:นักฟุตบอลทีมชาติอุซเบกิสถาน
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลเมืองทอง ยูไนเต็ด
เกทเวย์ แอท บางซื่อ

เกทเวย์ แอท บางซื่อ (Gateway At Bangsue) เป็นโครงการศูนย์การค้าเชิงผสมผสานขนาดใหญ่ริมถนนประชาราษฎร์สาย 2 แขวงบางซื่อ เขตบางซื่อ กรุงเทพมหานคร เปิดให้บริการครั้งแรกเมื่อวันที่ 30 พฤศจิกายน พ.ศ. 2561 อยู่ภายใต้การดูแลของแอสเสท เวิลด์ รีเทล ในเครือแอสเสท เวิรด์ คอร์ปของกลุ่มทีซีซี

**ประวัติ**
เกทเวย์ แอท บางซื่อ เป็นศูนย์การค้าขนาดใหญ่โดยมีพื้นที่ 95,000 ตารางเมตร ก่อสร้างขึ้นบนพื้นที่เดิมของสถานีบริการน้ำมันเอสโซ่ และห้างสรรพสินค้าบางลำภู สาขาบางโพ ซึ่งปิดให้บริการลงเมื่อปี พ.ศ. 2548ก่อนที่กลุ่มทีซีซี จะซื้อต่อที่ดินบริเวณนี้และเปิดให้บริการศูนย์การค้า "เดอะมาร์เก็ต บางโพ" ในปี พ.ศ. 2552และปิดให้บริการในอีกไม่กี่ปีต่อมา โดยเกทเวย์ แอท บางซื่อแห่งนี้ใช้งบประมาณการลงทุนมากกว่า 4,000 ล้านบาท เริ่มก่อสร้างในช่วงปลายปี พ.ศ. 2559 บนพื้นที่กว่า 10 ไร่ ขนาด 10 ชั้นบนดินและ 1 ชั้นใต้ดิน โดยบริหารงานโดย กลุ่มแอสเสท เวิรด์ รีเทล ในเครือของแอสเสท เวิรด์ คอร์ปอเรชั่น ซึ่งเป็นส่วนหนึ่งของกลุ่มทีซีซี
ศูนย์การค้าแห่งนี้มีคำขวัญว่า " Fulfill Your Everyday Life" ซึ่งหมายถึง "เติมเต็มทุกความต้องการในแบบคุณ” ปัจจุบันศูนย์การค้าแห่งนี้เป็น 1 ใน 2 ศูนย์การค้าที่ตั้งอยู่ในเขตบางซื่อ กรุงเทพมหานคร ซึ่งอีกแห่งนั่นคือ "มาร์เก็ต เพลส วงศ์สว่าง" ของกลุ่มเซ็นทรัล ซึ่งมีพื้นที่เล็กกว่ามาก ทำให้เกทเวย์ แอท บางซื่อ เป็นศูนย์การค้าที่ใหญ่ที่สุดในเขตนี้ และเป็นศูนย์การค้าที่ใช้ชื่อ "เกทเวย์" แห่งที่ 2 ต่อจากสาขาแรกที่เอกมัย ที่เปิดให้บริการในปี พ.ศ. 2555 ที่ผ่านมา

**การจัดสรรพื้นที่**
สวนลอยฟ้าสกายการ์เดน บริเวณชั้น 6
เกทเวย์ แอท บางซื่อ มีพื้นที่ให้เช่า 39,000 ตารางเมตร หรือประมาณ 300 ร้านค้า บนพื้นที่ที่เปิดเป็นศูนย์การค้า 9 ชั้น พร้อมกับอาคารจอดรถที่รองรับรถยนต์ได้มากกว่า 1,100 คัน ประกอบด้วยพื้นที่สำคัญดังนี้- บิ๊กซี ฟู้ดเพลส- โฮมโปร เอส- สปอร์ตเวิลด์- สวนสนุก ฮาร์เบอร์แลนด์- สวนสนุก ฟันเฟสต้า- โรงภาพยนตร์เมเจอร์ ซีนีเพล็กซ์ จำนวน 6 โรง- เจ็ทส์ ฟิตเนส- ศูนย์อาหาร- สวนลอยฟ้าสกายการ์เดน- พื้นที่สำนักงานให้เช่า
โดยมีทางเชื่อมไปยังสถานีบางโพ ที่ชั้น M

**การคมนาคม**
 รถไฟฟ้า MRT สายสีน้ำเงิน: สถานีเตาปูน และ สถานีบางโพ- รถไฟฟ้า MRT สายสีม่วง: สถานีเตาปูน- รถโดยสารที่ผ่าน
** 5 อู่กำแพงเพชร - สะพานพุทธ
** 66(2-12) สายใต้เก่า (ปิ่นเกล้า) - ศูนย์ราชการ แจ้งวัฒนะ
** 2-2(16) ปากเกร็ด - สี่พระยา
** 2-17(112) (วงกลม) สถานีชุมทางบางซื่อ - มหาวิทยาลัยเกษตรศาสตร์

**อ้างอิง**

**แหล่งข้อมูลอื่น**
 gatewayatbangsue
หมวดหมู่:สิ่งก่อสร้างในเขตบางซื่อ
หมวดหมู่:ศูนย์การค้าในกรุงเทพมหานคร
หมวดหมู่:สิ่งก่อสร้างของกลุ่มทีซีซี
เทศบาลเมืองตะพานหิน

ตะพานหิน เป็นเทศบาลเมืองซึ่งมีอาณาเขตครอบคลุมพื้นที่ตำบลตะพานหินทั้งตำบล ตั้งอยู่ในอำเภอตะพานหิน จังหวัดพิจิตร เคยมีฐานะเป็นเทศบาลตำบล ซึ่งแต่เดิม อาคารสำนักงานเทศบาลตำบลเป็นอาคารไม้ที่ทรุดโทรม จึงได้มีการก่อสร้างอาคารสำนักงานเทศบาลขึ้นใหม่และเปิดใช้งานใน พ.ศ. 2527 ต่อมาใน พ.ศ. 2538 ได้ยกฐานะเทศบาลตำบลตะพานหินขึ้นเป็น เทศบาลเมืองตะพานหิน ปัจจุบันเทศบาลแบ่งการปกครองออกเป็น 16 ชุมชน มีประชากรรวมทุกชุมชนทั้งสิ้น 13,868 คน
ชื่ออำเภอ ตำบล และเทศบาลเมืองตะพานหิน มีที่มาจากในอดีต บริเวณเหนือตลาดตะพานหินขึ้นไปประมาณ 1 กิโลเมตร มีหินดานอยู่กลางแม่น้ำน่านโดยยื่นออกมาจากฝั่งตะวันออกและยาวขวางแม่น้ำจนเกือบถึงฝั่งตะวันตกเหลือช่องว่างน้ำลึกเพียงเล็กน้อยพอที่เรือจะแล่นผ่านได้ ด้วยลักษณะคล้ายสะพานที่เป็นหินนี่เอง จึงเรียกหมู่บ้านนี้มาตั้งแต่เดิมว่า "บ้านหัวดาน" หรือ "บ้านตะพานหิน" ในอดีตฤดูแล้งตอนน้ำลดจะสามารถมองเห็นหินดานดังกล่าวได้แต่ปัจจุบันไม่สามารถมองเห็นได้อีกแล้ว เพราะเมื่อ พ.ศ 2530 กรมเจ้าท่า กระทรวงคมนาคมได้ก่อสร้างท่าเรือ ขุดลอกแม่น้ำน่าน และได้ระเบิดหินดังกล่าวออกไป
ในอดีต เทศบาลเมืองตะพานหินมีความสำคัญต่อการคมนาคมเป็นอย่างมาก เพราะมีทางหลวงแผ่นดินหมายเลข 113 ที่เชื่อมต่อกับจังหวัดเพชรบูรณ์ และมีสถานีรถไฟตะพานหิน ซึ่งเป็นสถานีรถไฟย่านขนาดใหญ่จำนวน 5 ชานชาลา นอกจากนี้ ตัวเทศบาลยังมีท่าเทียบเรือตะพานหิน ซึ่งเป็นสถานีขนส่งสินค้าทางน้ำ ตั้งอยู่ริมแม่น้ำน่าน เส้นทางสัญจรและค้าขายที่สำคัญของเทศบาล
พื้นที่เทศบาลเมืองตะพานหิน เป็นที่ราบลุ่มแม่น้ำ มีบ้านเรือนหนาแน่น และมีอาณาเขตติดต่อกับองค์การบริหารส่วนตำบลอื่น ๆ ในอำเภอเดียวกัน ได้แก่ องค์การบริหารส่วนตำบลงิ้วราย หนองพยอม และห้วยเกตุ เศรษฐกิจมีลักษณะประกอบการอุตสาหกรรมต่อเนื่องจากการเกษตร โดยมีโรงงานตั้งอยู่ในพื้นที่ประมาณ 40 โรงงาน ประชากรส่วนใหญ่นับถือศาสนาพุทธ และเทศบาลแห่งนี้ก็เป็นที่ตั้งของวัดเทวประสาท ซึ่งมีพระพุทธเกตุมงคล พระพุทธรูปคู่บ้านคู่เมืองตะพานหิน ประดิษฐานอยู่

**อ้างอิง**

**แหล่งข้อมูลอื่น**
  เว็บไซต์เทศบาลเมืองตะพานหิน
ตะพานหิน
หมวดหมู่:อำเภอตะพานหิน
เทศบาลเมืองบางมูลนาก

บางมูลนาก เป็นเทศบาลเมืองแห่งแรกของจังหวัดพิจิตร ในพื้นที่อำเภอบางมูลนาก มีพื้นที่ครอบคลุมตำบลบางมูลนากทั้งตำบล มีจำนวนประชากร 8,448 คน เมื่อ พ.ศ. 2562
ตลาดบางมูลนากตั้งอยู่ในเขตเทศบาล ซึ่งเปิดทำการมาตั้งแต่สมัยรัชกาลที่ 5 นอกจากนี้ ยังมีผลิตภัณฑ์ท้องถิ่นที่สำคัญ ได้แก่ กระยาสารท ส้มลิ้ม และขนมจีบบางมูลนาก ซึ่งขายมานานกว่า 45 ปี

**ประวัติ**
อดีตท้องที่อำเภอบางมูลนากมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้ตั้ง "สุขาภิบาลท้องที่บางมูลนาก" ขึ้น และนับเป็นพื้นที่ 1 ใน 5 สุขาภิบาลท้องที่ในอดีต (โพธาราม, บ้านโป่ง, ชุมแสง, บางมูลนาก และบ้านหมี่) ซึ่งมีความเจริญรุ่งเรืองมาตั้งแต่อดีต เพื่อบำรุงความสุขและความสะดวกของประชาชนให้ยิ่งขึ้น นับว่าเป็นสุขาภิบาลท้องที่เพียงแห่งเดียวของจังหวัด ก่อนที่จะยกขึ้นเป็น "เทศบาลเมืองบางมูลนาก" ในปี พ.ศ. 2478 และนับว่าเป็นเทศบาลเมืองแห่งแรกของจังหวัดพิจิตร ซึ่งนับได้ว่าเมืองบางมูลนาก เป็นเมืองที่มีความเจริญมากมาตั้งแต่ในอดีต
ชื่อของเทศบาลมีที่มาจากในอดีต คลองบุษบง (เหนือตลาดบางมูลนาก) มีนากชุกชุมและได้ถ่ายมูลไว้เกลื่อนกลาดทั้งบริเวณนั้น จึงเรียกว่า "บางขี้นาก" ต่อมาจึงเปลี่ยนมาเป็น "บางมูลนาก" พื้นที่ของเทศบาลเป็นที่ราบลุ่มซึ่งมีแม่น้ำน่านไหลผ่าน ทำให้มักประสบปัญหาอุทกภัยบ่อยครั้ง

**การขนส่ง**
เทศบาลเมืองบางมูลนาก เป็นที่ตั้งของสถานีรถไฟบางมูลนากบนเส้นทางรถไฟสายเหนือ ซึ่งในปัจจุบันมักมีการบำรุงทางโดยการเสริมหินอยู่บ่อยครั้งเพื่อป้องกันปัญหาอุทกภัยที่มาจากแม่น้ำน่าน ตัวสถานีรถไฟมีขบวนรถไฟจอดหลายขบวน ทั้งรถธรรมดา รถเร็ว และรถด่วนพิเศษสปรินเทอร์สายกรุงเทพ–สวรรคโลก–ศิลาอาสน์

**ภาพ**

**อ้างอิง**

**แหล่งข้อมูลอื่น**
  เว็บไซต์เทศบาลเมืองบางมูลนาก
บางมูลนาก
หมวดหมู่:อำเภอบางมูลนาก
เอเค-102

เอเค-102 (AK-102) เป็นปืนเล็กยาวในตระกูลเอเค-100 รุ่นสั้นลงของปืนเล็กยาวเอเค-101 ซึ่งได้มาจากการออกแบบดั้งเดิมของเอเค-47 และผู้สืบทอดอย่างเอเค-74 การออกแบบของเอเค-102, เอเค-104 และเอเค-105 นั้นคล้ายคลึงกันมาก ความแตกต่างเพียงอย่างเดียวคือขนาดลำกล้องปืนและแบบชนิดแมกกาซีนที่สอดคล้อง ซึ่งเอเค-102 บรรจุกระสุนปืน 5.56×45 มม. นาโต และได้รับการออกแบบมาเพื่อการส่งออกทั้งหมด

**การออกแบบ**
เมื่อเทียบกับเอเค 101 และเอเค 103 ซึ่งเป็นปืนเล็กยาวขนาดเต็มที่มีการออกแบบคล้ายกัน เอเค 102, 104, และ 105 นั้นมีลำกล้องปืนที่สั้นกว่า ซึ่งทำให้พวกมันอยู่ตรงกลางระหว่างปืนเล็กยาวขนาดเต็มและเอเคเอส 74ยู ที่กะทัดรัดกว่า ในขณะที่ปืนเอเค 10เอกซ์ นั้นมีลำกล้องปืนยาวกว่า, ลูกสูบที่ผบักดันด้วยแก๊สเต็มความยาว และแข็ง พานท้ายพอลิเมอร์พับข้างได้ ส่วนเอเคเอส 74ยู นั้นสั้นกว่า และลักษณะพานท้ายเป็นแต่เพียงโครง
โครงปืนเล็กยาวทำจากแผ่นเหล็กพับขึ้นรูป แมกกาซีนมีน้ำหนักเบา และทนทานกว่ารุ่นเก่า ทำจากไฟเบอร์กลาสเสริมความแข็งแรง พานท้ายส่วนก้นทำจากพลาสติก ทำให้มีน้ำหนักเบา มีความทนทานมากขึ้น และเป็นโพรง อนุญาตให้เก็บชุดเครื่องมือสนามไว้ด้านในได้
เอเค 102 ใช้ศูนย์เล็งเหล็กหลังที่มีรอยบากสามารถปรับพิกัดใน 100 เมตร (109 หลา) และเพิ่มจาก 100 เมตรเป็น 500 เมตร (109 หลาถึง 547 หลา) ศูนย์หน้าเป็นเสาที่ปรับสูงได้ในสนามรบ ส่วนการปรับแนวนอนทำโดยโรงงานหรือคลังแสงก่อนแจกจ่าย ทั้งนี้ เอเค 102 มีปลอกทวีแรงถอยที่มาจากเอเคเอส 74ยู
ซีรีส์เอเค 100 ผลิตโดยโรงงานอิซห์มาชในอิเซฟก์ ประเทศรัสเซีย

**ประเทศผู้ใช้งาน**
 Indonesia: ใช้โดยเหล่ากองพลน้อยเคลื่อนที่ของสำนักงานตำรวจแห่งชาติอินโดนีเซีย- Malaysia: การใช้งานจำกัดโดยกำลังการสงครามพิเศษทางเรือของกองทัพเรือมาเลเซีย- Thailand: ใช้โดยกองอาสารักษาดินแดน

**อ้างอิง**
หมวดหมู่:คาร์บิน
หมวดหมู่:ปืนเล็กยาวจู่โจมของรัสเซีย
แม่แบบ:พระราชวงศ์จอร์แดน

}}|1|6}}px 0px; text-align:center" | 125px

สมเด็จพระราชาธิบดีแห่งจอร์แดนสมเด็จพระราชินีแห่งจอร์แดน- มกุฎราชกุมารแห่งจอร์แดนเจ้าหญิงรัจวา อัล ฮุซัยน์
**เจ้าหญิงอิมาน บินต์ ฮุซัยน์- เจ้าหญิงอีมาน บินต์ อับดุลลอฮ์- เจ้าหญิงซัลมา บินต์ อับดุลลอฮ์- เจ้าชายฮาเชม บิน อับดุลลอฮ์
----
สมเด็จพระราชินีนูร์- เจ้าชายฮัมซะฮ์ บิน ฮุซัยน์เจ้าหญิงบัสมาห์ บานิ อาหมัด- เจ้าชายฮาชิม บิน ฮุซัยน์เจ้าหญิงฟาริดา มูฮัมหมัด อับดุลลายา- เจ้าหญิงอีมาน บินต์ ฮุซัยน์- เจ้าหญิงไรยา บินต์ ฮุซัยน์
----
เจ้าหญิงมูนา- เจ้าชายฟัยศ็อล บิน ฮุซัยน์เจ้าหญิงซีไน อัลไฟซาห์- เจ้าหญิงอะอิชะฮ์ บินต์ ฮุซัยน์- เจ้าหญิงซัยน์ บินต์ ฮุซัยน์
----- เจ้าชายอะลี บิน ฮุซัยน์เจ้าหญิงเรียม อัล-อาลี- เจ้าหญิงฮายา บินต์ ฮุซัยน์- เจ้าหญิงอิลา บินต์ ฮุซัยน์
mini=1
}
ประเทศอาร์เจนตินาในโอลิมปิกเยาวชนฤดูร้อน 2018

ประเทศอาร์เจนตินา เป็นเจ้าภาพจัดการแข่งขันและเข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอาร์เจนตินาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 141 คน ใน 32 ชนิดกีฬา ผลการแข่งขันครั้งนี้ประเทศอาร์เจนตินาได้รับเหรียญรางวัลแบ่งเป็น 11 เหรียญทอง 6 เหรียญเงิน และ 9 เหรียญทองแดง รวมทั้งหมด 26 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศอาร์เจนตินาในโอลิมปิก- รายชื่อผู้เชิญธงชาติอาร์เจนตินาในโอลิมปิกเยาวชน- รายชื่อนักกีฬาอาร์เจนตินาที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

อาร์เจนตินา
ประเทศรัสเซียในโอลิมปิกเยาวชนฤดูร้อน 2018

ประเทศรัสเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติรัสเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 93 คน ใน 24 ชนิดกีฬา ผลการแข่งขันครั้งนี้ประเทศรัสเซียได้รับเหรียญรางวัลแบ่งเป็น 29 เหรียญทอง 18 เหรียญเงิน และ 12 เหรียญทองแดง รวมทั้งหมด 59 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศรัสเซียในโอลิมปิก- รายชื่อผู้เชิญธงชาติรัสเซียในโอลิมปิกเยาวชน- รายชื่อนักกีฬารัสเซียที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

รัสเซีย
จอร์จ วิลเลียมส์ (นักฟุตบอลเกิด พ.ศ. 2538)

จอร์จ คริสโตเฟอร์ วิลเลียมส์ (เกิดวันที่ 7 กันยายน ค.ศ. 1995) เป็นนักฟุตบอลชาวเวลส์ตำแหน่งกองหน้าหรือปีก เคยติดทีมชาติเวลส์ในการแข่งขันฟุตบอลชิงแชมป์แห่งชาติยุโรป 2016 ซึ่งสุดท้ายแล้วเวลส์จบในรอบรองชนะเลิศของรายการ

**อ้างอิง**

**แหล่งข้อมูลอื่น**
 id=53042
หมวดหมู่:นักฟุตบอลชาวเวลส์
หมวดหมู่:นักฟุตบอลทีมชาติเวลส์
หมวดหมู่:ปีกฟุตบอล
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลมิลตันคีนส์ดอนส์
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นสโมสรฟุตบอลจิลลิงงัม
หมวดหมู่:ผู้เล่นในสกอตติชโปรเฟสชันนัลฟุตบอลลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากมิลตันคีนส์
ฟัสตาโอลันด์

ฟัสตาโอลันด์ (Manner-Ahvenanmaa หรือ Ahvenanmanner หมายถึงแผ่นดินใหญ่ของโอลันด์ Åland) เป็นเกาะที่ใหญ่ที่สุดและประชากรมากที่สุดของหมู่เกาะโอลันด์ซึ่งมีสถานะการปกครองตนเอง และเป็นที่ตั้งของเมืองหลวง คือ เมืองมารีเอฮัมน์ โดยราวร้อยละ 90 ของประชากรหมู่เกาะอาศัยอยู่บนเกาะนี้ พื้นที่ของเกาะยากต่อการคำนวนเนื่องจากรูปร่างเกาะและชายฝั่งที่ไม่ปกติ แต่มีพื้นที่ประมาณ 740 ตารางกิโลเมตร จนถึง 879 ตารางกิโลเมตร หรืออาจมีพื้นที่มากกว่า 1,010 ตารางกิโลเมตร แล้วแต่ว่าจะรวมหรือไม่รวมอะไร 

**อ้างอิง**
หมวดหมู่:เกาะในประเทศฟินแลนด์
แบร์นาร์ อาร์โน

แบร์นาร์ ฌ็อง เอเตียน อาร์โน (Bernard Jean Étienne Arnault) เป็นนักธุรกิจชาวฝรั่งเศส  อดีตดำรงตำแหน่งประธานและประธานบริหารของแอลวีเอ็มเอช บริษัทข้ามชาติผู้ผลิตสินค้าฟุ่มเฟือย ได้รับการจัดอันดับให้เป็นบุคคลที่รวยที่สุดในโลกเป็นช่วงเวลาสั้น ๆ ในเดือนเมษายน ค.ศ. 2018 และเดือนมกราคม ค.ศ. 2020

**งานสะสมศิลปะ**
งานสะสมศิลปะของอาร์โนรวมถึงผลงานของปาโบล ปิกาโซ, อีฟว์ แกล็ง, เฮนรี มัวร์ และแอนดี วอร์ฮอล นอกจากนี้เขายังมีส่วนสำคัญในการสร้างแอลวีเอ็มเอชให้เป็นผู้อุปถัมภ์งานศิลปะที่สำคัญในฝรั่งเศส แอลวีเอ็มเอชยังแฟชันดิไซเนอร์ได้รับการจัดขึ้นเพื่อเป็นการแข่งขันระดับนานาชาติที่เปิดรับนักศึกษาจากโรงเรียนวิจิตรศิลป์ ทุก ๆ ปี ผู้ชนะจะได้รับทุนเพื่อสนับสนุนการสร้างตราสินค้าของตนเองพร้อมที่ปรึกษาเป็นเวลาหนึ่งปี 
ตั้งแต่ ค.ศ. 1999 ถึง ค.ศ. 2003 อาร์โนเป็นเจ้าของบริษัท Phillips de Pury & Company ซึ่งเป็นบริษัทประมูลงานศิลปะ และซื้อตาฌ็อง ผู้ประมูลชาวฝรั่งเศสรายแรก ใน ค.ศ. 2006 อาร์โนเริ่มโครงการสร้างมูลนิธิหลุยส์ วิตตอง อาคารนี้ออกแบบโดยสถาปนิกแฟรงก์ แกรี อุทิศแด่การสร้างสรรค์และศิลปะร่วมสมัย การเปิดตัวมูลนิธิอย่างยิ่งใหญ่ที่ฌาร์แด็งดากลีมาตาซียงนั้นจัดขึ้นเมื่อวันที่ 20 ตุลาคม ค.ศ. 2014

**อ้างอิง**
หมวดหมู่:มหาเศรษฐี
หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส
หมวดหมู่:นักธุรกิจชาวฝรั่งเศส
หมวดหมู่:แอลวีเอ็มเอช
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ผู้ได้รับเครื่องราชอิสริยาภรณ์เคบีอี
เดวิด เอดเวิดส์ (นักฟุตบอล)

เดวิด อเล็กซานเดอร์ เอดเวิดส์ (เกิดวันที่ 3 กุมภาพันธ์ ค.ศ. 1986) เป็นนักฟุตบอลผู้เล่นในตำแหน่งกองกลางให้กับ บาลา ทาวน์ ในคัมรีพรีเมียร์​ ประเทศเวลส์​
เอดเวิดส์เริ่มต้นอาชีพกับสโมสรในบ้านเกิดอย่างชรูว์สบรีทาวน์ โดยลงเล่นระดับอาชีพครั้งแรกใน ค.ศ. 2003 สามฤดูกาลถัดมา เขาย้ายไปลูตันทาวน์ในลีกวันในเดือนกรกฎาคม ค.ศ. 2007 แต่เนื่องจากปัญหาการเงินของลูตัน ทำให้เขาย้ายไปวุลเวอร์แฮมป์ตันวอนเดอเรอส์ในเดือนมกราคม ค.ศ. 2008 ด้วยต่าตัว 675,000 ปอนด์ เอดเวิดส์เป็นส่วนหนึ่งของทีมวูฟส์ที่ชนะเลิศแชมเปียนชิปใน ค.ศ. 2009 และชนะเลิศลีกวันใน ค.ศ. 2013 และยังมีช่วงเขาได้ลงเล่นในพรีเมียร์ลีกอยู่สามฤดูกาล เขาลงเล่นให้กับวูฟส์ทุกรายการ 307 นัด ยิงได้ 44 ประตู และได้ย้ายไปเรดิงในเดือนสิงหาคม ค.ศ. 2017 สุดท้ายในเดือนมกราคม ค.ศ. 2019 เขาย้ายกลับชรูว์สบรีทาวน์
เอดเวิดส์ได้ลงเล่นให้กับทีมชาติเวลส์ทั้งหมด 43 นัดในช่วงปี 2007 ถึง 2017 ยิงได้ 3 ประตู เขาเป็นส่วนหนึ่งของทีมชาติซึ่งจบในรอบรองชนะเลิศในฟุตบอลชิงแชมป์แห่งชาติยุโรป 2016 และในวันที่ 15 มีนาคม ค.ศ. 2018 เขาประกาศเลิกเล่นฟุตบอลทีมชาติ

**สถิติอาชีพ**

**ทีมชาติ**

**ประตูในนามทีมชาติ**

**เกียรติประวัติ**
ชรูว์สบรีทาวน์- ฟุตบอลคอนเฟอเรนซ์ เพลย์ออฟ: 2003–04
วุลเวอร์แฮมป์ตันวอนเดอเรอส์- แชมเปียนชิป: 2008–09- ลีกวัน: 2013–14

**อ้างอิง**

**แหล่งข้อมูลอื่น**
  Profile date=2020-09-19  at the Shrewsbury Town F.C. website
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวเวลส์
หมวดหมู่:นักฟุตบอลทีมชาติเวลส์
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลชรูส์บรีทาวน์
หมวดหมู่:ผู้เล่นสโมสรฟุตบอลลูตันทาวน์
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ชาวอังกฤษเชื้อสายเวลส์
หมวดหมู่:บุคคลจากเทศมณฑลชรอปเชอร์
อามันซิโอ ออร์เตกา

อามันซิโอ ออร์เตกา กาโอนา (Amancio Ortega Gaona) เป็นนักธุรกิจชาวสเปน ผู้ก่อตั้งและอดีตประธานกลุ่มอินดิเตกซ์ซึ่งเป็นที่รู้จักกันมากที่สุดจากร้านเสื้อผ้าซารา มีมูลค่าทรัพย์สินรวมสุทธิ 68.3 พันล้านดอลลาร์สหรัฐในเดือนธันวาคม ค.ศ. 2019 ได้รับการจัดอันดับเป็นบุคคลที่ร่ำรวยเป็นอันดับสองของยุโรปและอันดับหกของโลกในขณะนั้น เคยเป็นบุคคลที่ร่ำรวยที่สุดในโลกเป็นช่วงเวลาสั้น ๆ ในปี ค.ศ. 2015 เมื่อหุ้นของอินดิเตกซ์มีมูลค่าสูงสุดในปีนั้น

**อ้างอิง**
หมวดหมู่:นักธุรกิจชาวสเปน
หมวดหมู่:สโมสรในสกอตติชโปรเฟสชันนัลฟุตบอลลีก

ส
หมวดหมู่:สกอตติชโปรเฟสชันนัลฟุตบอลลีก
หมวดหมู่:สโมสรฟุตบอลในประเทศสกอตแลนด์
สกอตติชโปรเฟสชันนัลฟุตบอลลีก

สกอตติชโปรเฟสชันนัลฟุตบอลลีก (SPFL) เป็นลีกฟุตบอลชายแห่งสกอตแลนด์ ก่อตั้งขึ้นในเดือนมิถุนายน ค.ศ. 2013 จากการควบรวมกันของสกอตติชพรีเมียร์ลีก และสกอตติชฟุตบอลลีก ปัจจุบันทำหน้าที่ควบคุมการแข่งขันลีกทั้ง 4 ระดับในระบบลีกฟุตบอลสกอตแลนด์ รวมถึงฟุตบอลถ้วยในประเทศอีกสองรายการอย่างสกอตติชลีกคัพและสกอตติชชาเลนจ์คัพ ส่วนสกอตติชคัพอยู่ภายใต้การดูแลของสมาคมฟุตบอลสกอตแลนด์

**ทำเนียบแชมป์**

**อ้างอิง**

**หมายเหตุ**

**แหล่งข้อมูลอื่น**
  Official website- spfl (SPFL Official Twitter account)

หมวดหมู่:ฟุตบอลในสกอตแลนด์
เอส. ร็อบสัน วอลตัน

ซามูเอล ร็อบสัน วอลตัน (Samuel Robson Walton) เป็นนักธุรกิจชาวอเมริกัน ทายาทบริษัทวอลมาร์ต เครือธุรกิจค้าปลีกที่ใหญ่ที่สุดในโลก เป็นบุตรชายคนโตของเฮเลน วอลตันและแซม วอลตัน เคยเป็นประธานของวอลมาร์ตระหว่าง ค.ศ. 1992 ถึง ค.ศ. 2015 ได้รับการจัดอันดับให้เป็นบุคคลที่ร่ำรวยอันดับที่ 10 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.1 พันล้านดอลลาร์สหรัฐ

**อ้างอิง**
หมวดหมู่:นักธุรกิจชาวอเมริกัน
หมวดหมู่:ตระกูลวอลตัน
เฮเลน วอลตัน

เฮเลน ร็อบสัน วอลตัน (Helen Robson Walton) เป็นชาวอเมริกา เกิดเมื่อวันที่ 3 ธันวาคม ค.ศ. 1919 เสียชีวิตวันที่ 19 เมษายน ค.ศ. 2007 เป็นภรรยาของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก นอกจากนี้ยังเคยเป็นผู้ส่งเสริมศิลปะในรัฐอาร์คันซอ ทางตอนใต้ของสหรัฐอเมริกาอีกด้วย เฮเลนเคยเป็นบุคคลที่ร่ำรวยที่สุดในประเทศและอันดับ 11 ของโลกมาแล้วช่วงหนึ่ง

**อ้างอิง**
หมวดหมู่:นักธุรกิจชาวอเมริกัน
หมวดหมู่:ตระกูลวอลตัน
จิม วอลตัน

จิม คารร์ วอลตัน (James Carr Walton) เป็นนักธุรกิจชาวอเมริกัน เกิดเมื่อวันที่ 7 มิถุนายน ค.ศ. 1948 เป็นบุตรชายคนเล็กของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก ได้รับการจัดอันดับให้เป็นบุคคลที่ร่ำรวยเป็นอันดับ 8 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.6 พันล้านดอลลาร์สหรัฐ

**อ้างอิง**
หมวดหมู่:นักธุรกิจชาวอเมริกัน
ประเทศจีนในโอลิมปิกเยาวชนฤดูร้อน 2018

ประเทศจีน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติจีนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 82 คน ใน 26 ชนิดกีฬา ผลการแข่งขันครั้งนี้ประเทศจีนได้รับเหรียญรางวัลแบ่งเป็น 18 เหรียญทอง 9 เหรียญเงิน และ 9 เหรียญทองแดง รวมทั้งหมด 36 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศจีนในโอลิมปิก- รายชื่อผู้เชิญธงชาติจีนในโอลิมปิกเยาวชน- รายชื่อนักกีฬาจีนที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

จีน
อลิซ วอลตัน

อลิซ หลุยส์ วอลตัน (Alice Louise Walton) เป็นนักธุรกิจชาวอเมริกัน เกิดเมื่อวันที่ 7 ตุลาคม ค.ศ. 1949 เป็นบุตรสาวของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก ได้รับการจัดอันดับให้เป็นบุคคลที่ร่ำรวยเป็นอันดับ 9 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.4 พันล้านดอลลาร์สหรัฐ

**อ้างอิง**
หมวดหมู่:นักธุรกิจชาวอเมริกัน
หมวดหมู่:ตระกูลวอลตัน
ประเทศญี่ปุ่นในโอลิมปิกเยาวชนฤดูร้อน 2018

ประเทศญี่ปุ่น เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติญี่ปุ่นเป็นผู้ทำหน้าที่ในการส่งนักกีฬาเข้าร่วมแข่งขันจำนวน 96 คน ใน 23 ชนิดกีฬา ผลการแข่งขันครั้งนี้ประเทศญี่ปุ่นได้รับเหรียญรางวัลแบ่งเป็น 15 เหรียญทอง 12 เหรียญเงิน และ 12 เหรียญทองแดง รวมทั้งหมด 39 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศญี่ปุ่นในโอลิมปิก- รายชื่อผู้เชิญธงชาติญี่ปุ่นในโอลิมปิกเยาวชน- รายชื่อนักกีฬาญี่ปุ่นที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

ญี่ปุ่น
ประเทศฮังการีในโอลิมปิกเยาวชนฤดูร้อน 2018

ประเทศฮังการี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฮังการีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 79 คน ใน  ชนิดกีฬา ผลการแข่งขันครั้งนี้ประเทศฮังการีได้รับเหรียญรางวัลแบ่งเป็น 12 เหรียญทอง 7 เหรียญเงิน และ 5 เหรียญทองแดง รวมทั้งหมด 24 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศฮังการีในโอลิมปิก- รายชื่อผู้เชิญธงชาติฮังการีในโอลิมปิกเยาวชน- รายชื่อนักกีฬาฮังการีที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

ฮังการี